Povestea românului care a primit bani de la politiști după ce a fost tras pe dreapta.
Unui român i s-a întâmplat un lucru "ciudat" după ce a fost oprit în trafic de oamenii legii. Polițiștii i-au oferit bani bărbatului pe care l-au oprit în trafic. Banii au fost donați în scopuri caritabile.
Un bărbat care a fost oprit în trafic de polițiștii de la Rutieră, pentru un simplu control de rutină, a avut parte de un moment suprinzător. După ce oamenii legii i-au verificat actele si l-au supus controlului cu etilotestul, polițiștii l-au întrebat unde merge. Acesta le-a răspuns că se deplasează în Sighet, Maramureș, unde are un proiect caritabil.La scurt timp, poliștii i-au oferit suma de 500 lei pentru acel proiect caritabil."Astăzi mi s-a întâmplat unul dintre cele mai ciudate lucruri și m-am gândit bine înainte de a posta… Am fost oprit la un filtru de Poliție format din 7-8 mașini. Mi-au cerut actele, am suflat în etilotest(pozitiv de cafea) și am fost verificat. Surpriza a venit când domnul polițist mi-a adus actele și m-a întrebat "unde mergeți?" în Maramureș, mai exact Sighet unde avem un proiect caritabil… – Vă referiți la #CasaNr6, pentru Ciprian? Eu?!?!?!?! Da!!!!! Poftiți ceva din partea mea și a altor 4 colegi pentru Ciprian – 500 de lei cash… Din instinct i-am întrebat dacă putem face o poză (pentru că pare imposibil un astfel de gest) însă mi-a spus că din păcate nu se poate. Mulțumesc….mai mult chiar nu știu ce sa spun. (…)", a povestit bărbatul pe Facebook.